Propositum Musicum Foederale
Propositum Musicum Foederale, pars Propositi Foederalis Primi Negotii Novi rei publicae foederalis Civitatum Foederatarum, musicos, conductores, et compositores per Magnam Depressionem Oeconomicam conduxit.  Praeter milia concentuum agenda, classes musicas docendas, Laboratorium Fori Compositorum instituendum, festa musica ordinanda, et triginta quattuor orchestras novas creandas, conducti Propositi Musici Foederalis traditionalem Civitatum Foederatarum musicam et carmina vulgaria investigaverunt, usus nunc ethnomusicologia appellatus. Propositum studia notabiles fecit musicae bubulcorum, creolium Ludovicianorum, et Nigricolorum. Per Magnam Depressionem, multi homines hos concentus audire ibant ad oeconomicum illius temporis laborem obliviscendum. Anno 1939, propositum se in Institutum Musicum Procuratio Progressus Operum, quod, cum multis huius ministeriis propositis aliis, medio Bello Orbis Terrarum II gradatim terminatum est.

Scaena 
Magna Depressione saeviente, praeses Franklinus D. Roosevelt opera publica et alia proposita magnopere expandere ad quaestum ampliandum instituit. Omnis ratio Negotium Novum appellabatur. Roosevelt, momentum utilitatemque artium in cultura Americana magni aestimans, dixit "somnium Americanum . . . esse promissum non solum iustitiae oeconomicae et socialis, sed ornamenti culturalis." Mense Iulio 1935, Foederale Unum (Federal One), propositum Negotii Novi sic appellatum, inauguratum est. Quod comprehendit quinque proposita artium, inter quae Propositum Musicum Foederale. Hoc propositum fuit primum in Civitatibus Foederatis ubu pecunia rei publicae foederalis amplificationi culturae adhibita est.

 Archivum Culturae Vulgaris
 Bibliotheca Congressionalis
 Alanus Lomax
 Carolus Seeger

Notae

Bibliographia 
 Bellmore, Audra, and Amy S.l Jackson. 2012. The New Mexico Federal Music Project: Embodying the Regional Spirit of Roosevelt's New Deal. Quarterly Journal of the Music Library Association 69(1). ISSN 0027-4380.
 Bindas, Kenneth J. 2003. All of This Music Belongs to the Nation: The WPA's Federal Music Project and American Society Knoxville: University of Tennessee Press. ISBN 0-87049-909-2.
 Canon, Cornelius Baird. 1963. The Federal Music Project of the Works Progress Administration: Music in a Democracy. University of Minnesota Press.
 Galván, Gary. 2008. The ABCs of the WPA Music Copying Project and the Fleisher Collection. American Music 26(4). ISSN 0734-4392.
 Gough, Peter. 2015. Sounds of the New Deal: the Federal Music Project in the West. Praefatio Peggy Seeger. Urbanae et Sicagi: University of Illinois Press. ISBN 978-0-252-03904-1, ISBN 0-252-03904-1.

Nexus externi 

 Composers' Forum, Inc. records, 1935-2002 Music Division, New York Public Library for the Performing Arts.
 "Federal Music Project," digital.library.okstate.edu (Encyclopedia of Oklahoma History and Culture)

Constituta 1935
Musica Civitatum Foederatarum
Negotium Novum
Procuratio Progressus Operum